laion/Wikipedia-Exotic huggingface dataset:
עמק הפרחים

עמק הפרחים הוא שיר שכתבה, הלחינה, עיבדה וביצעה הזמרת והיוצרת הישראלית אהובה עוזרי. הוא נכלל באלבום הבכורה שלה מ־1975 "היכן החייל". השיר זכה לגרסאות כיסוי רבות. ב־2016 הקליטו דקלון וסגיב כהן בשיתוף אהובה עוזרי גרסה לשיר. הגרסה הוקלטה לאלבום "בשירי האהובה עוזרי" – אלבום שלם משירי עוזרי שהקליטו דקלון וכהן, בהפקתם של דודו טסה וניר מימון. עוזרי, שכבר לא הייתה מסוגלת לשיר באותה תקופה עקב מחלתה, השתתפה בנגינה בלבד בבולבול טרנג. גרסה זאת היא הגרסה שהצליחה יותר מכל גרסאות השיר במצעדי הפזמונים. היא הגיעה למקום העשירי במצעד רשת ג' ב־3 במרץ 2016, ויצאה מהמצעד ב־31 במרץ. בגרסה המקורית מ־1975 השתתפו: אהובה עוזרי – זמרה, בולבול טרנג ניסים שושן – תופים אבי עטר – בס מ. פאר – גיטרה חשמלית, ניהול מוזיקלי גרסת דקלון, סגיב כהן ואהובה עוזרי, 2016 אקורדי השיר "עמק הפרחים" באתר Tab4u סרטון השיר "עמק הפרחים" באתר יוטיוב מילות השיר "עמק הפרחים" באתר שירונט גרסת נתי לוי, 1994, באתר יוטיוב עמק הפרחים – דקלון וסגיב כהן מארחים את אהובה עוזרי, 2016, באתר יוטיוב גרסת בר צברי (בביצוע ברדיו רדיוס 100FM), 2020, באתר יוטיוב אהובה עוזרי – היכן החייל (1975), באתר סטריאו ומונו נתוני היצירה, באתר אקו"ם, 24 בספטמבר 2003 המצעד השבועי של רשת ג' מתאריך 3 במרץ 2016, באתר פזמונט השיר יוצא ממצעד רשת ג', 31 במרץ 2016, באתר פזמונט, בדיקה אחרונה ב־21 בספטמבר 2022 האלבום באתר דיסקוגס, באתר Discogs
רצח שולמית רחל עובדיה

רצח שולמית רחל עובדיה הוא פיגוע שאירע ב־20 בספטמבר 2022, סמוך לשעה 16:30 אחר הצהריים ברחוב החשמונאים בחולון, כשפלסטיני מקלקיליה בן 28, בעל היתר כניסה לישראל שעבד בבנייה בעיר, הכה למוות במוט ברזל את שולמית רחל עובדיה בת 84, ולאחר מכן נמלט והתאבד בתלייה בתל אביב. לאחר הרצח התברר שהפלסטיני לקה בנפשו. בבוקר יום שלישי, 20 בספטמבר 2022, נכנס המחבל מוסא סרסור לישראל עם היתר כניסה לצורכי עבודה, דרך מעבר אייל הסמוך לקלקיליה. אחר הצהריים, בחולון, הוא תקף בעזרת חפץ כבד את שולמית רחל עובדיה, כבת 84, שהתגוררה בבניין הנמצא מטרים בודדים מאתר בנייה בו עבד, ואז נמלט מהמקום. במהלך הלילה נערך מצוד אחר המחבל, ובבוקר שלמחרת (רביעי) אותרה גופתו כשהיא תלויה בבניין נטוש ברחוב בר כוכבא, בתל אביב, וההנחה היא שהוא התאבד בתלייה. מחקירת הפיגוע עולה כי בשבועיים שקדמו לו הרוצח עורר פעמיים את חשדו של פקח עירוני, שהזמין את המשטרה, והפלסטיני שוחרר לדרכו לאחר שהציג אישור עבודה בתוקף. החקירה העלתה כי אין לו רקע ביטחוני או השתייכות לאחד מארגוני הטרור וגם לא התבטאויות פומביות לאומניות מצידו, ולא עלו סימנים שאדם אחר סייע לו בביצוע הרצח או במנוסה. בעקבות הרצח פורסם שהרוצח, מוסא סרסור, אובחן בבית חולים פלסטיני כמתמודד עם סכיזופרניה וניתנה המלצה לאשפזו. סיון סיסאי, דניאל אלעזר ומשה שטיינמץ, הפיגוע בחולון: זהות החשוד נחשפה, המצוד נמשך, באתר כאן – תאגיד השידור הישראלי, 20 בספטמבר 2022 סוף למצוד: המחבל שרצח קשישה בחולון נמצא מת בתל אביב, באתר ערוץ 7, 21 בספטמבר 2022 סוף למצוד: המחבל שרצח קשישה בחולון נמצא מת בתל אביב, באתר ערוץ 7 טל לב רם, ‏נמצא תלוי ללא רוח חיים: גופת המחבל מהפיגוע בחולון אותרה בת"א, באתר מעריב אונליין, 21 בספטמבר 2022 אור רביד, ‏הפיגוע בחולון: נמצאה גופת המחבל לאחר ששם קץ לחייו, באתר ‏מאקו‏, 21 בספטמבר 2022 מאיר תורג'מן, גופת המחבל שרצח בת 84 בחולון אותרה בלב תל אביב, באתר ynet, 21 בספטמבר 2022 מאיר תורג'מן, רצח קשישה, נסע באוטובוס והתאבד בלב ת"א: דקה אחר דקה והשאלות הפתוחות, באתר ynet, 21 בספטמבר 2022 נורית יוחנן, חודש לפני הפיגוע בחולון - הפלסטינים המליצו לאשפז את המחבל, באתר כאן – תאגיד השידור הישראלי, 22 בספטמבר 2022; הגר שיזף, הפלסטיני שרצח את הקשישה בחולון אובחן כמתמודד עם סכיזופרניה, באתר הארץ, 24 בספטמבר 2022
אריה פרייברגר

אריה פרייברגר (13 ביוני 1931 – 3 באוקטובר 2023) היה אדריכל ישראלי. פרייברגר נולד למשפחה יהודית-חילונית משכילה בלבוב, כיום במערב אוקראינה ובשעתו בתחום פולין. בהיותו בן ארבע היגר עם הוריו לארץ ישראל המנדטורית. תחילה התיישבה המשפחה בתל אביב, ולאחר זמן קצר עברה להתגורר בשכונת גבעת רמב"ם בגבעתיים בבית שאותו תכנן האדריכל מאיר הורמן, אף הוא יליד לבוב וידיד המשפחה. בנערותו למד ציור אצל הצייר אהרן אבני ב"סטודיה" (כיום מכון אבני) וכן למד לנגן בצ'לו. במקביל פעל במסגרת ההגנה בתליית כרוזי החומה. לאחר שירותו הצבאי כקצין בחי״ר פנה ללימודי אדריכלות בטכניון בחיפה, אותם סיים בהצטיינות יתרה. יחד עמו במחזור למדו גם אלדר שרון, גרשון צפור, סעדיה מנדל, ישעיהו אילן ואילנה אלרוד. את ראשית דרכו המקצועית כאדריכל החל במשרדו של האדריכל נחום זולוטוב, הוא המשיך ועבד בראשית שנות ה-60 במשרדם המשותף של האדריכלים אריה שרון ובנימין אידלסון ולאחר מכן פתח משרד עצמאי שפעל בתל אביב, הרצליה ובצרה. לאורך למעלה משישה עשורי פעילות תכנן פרייברגר מאות בתי מידות ללקוחות פרטיים אמידים ובמקביל תכנן גם שורה של בנייני משרדים, תעשייה ואקדמיה. לרבים מהמבנים שתכנן שמור מקום מרכזי בהתפתחות האדריכלות והבנייה לגובה בישראל במחצית השנייה של המאה שעברה, וחלקם אף היו לנקודות ציון בערים הגדולות בישראל. בשנת 2022 הופקד ארכיונו המקצועי בארכיון אדריכלות ישראל. התגורר במושב בצרה עם אשתו דליה. נפטר בביתו ב-3 באוקטובר 2023, הותיר אחריו שלושה ילדים וחמישה נכדים. מרכזית בת גלים, חיפה (בשיתוף שרון-אידלסון ושמואל רוזוב) תחנת הרכבת חיפה – בת גלים, חיפה בניין תדיראן (כיום בית עמיטק), גבעת שמואל בית רובינשטיין, תל אביב מגדל U-בנק (במקור בנק כללי), שדרות רוטשילד, תל אביב בניין הפקולטה לרפואה ע"ש רפפורט, חיפה (בשיתוף ישעיהו אילן) מגדל הצוק, הרצליה פיתוח בית שקל, רחוב ארלוזורוב 111, תל אביב בית צרפת, רחוב תובל 5, תל אביב מרכזית בת גלים בית רובינשטיין הפקולטה לרפואה ע"ש רפפורט בית צרפת בתל אביב סיפור העלייה של אריה פרייברגר שרון היבש, להריסה: וילה בהרצליה פיתוח, באתר Xnet‏, 26 באפריל 2012 שרון היבש, בנייה לדורות: אחוזה משפחתית בשרון, באתר Xnet‏, 3 בינואר 2013 מיכאל יעקובסון, אוצרות נטושים: בין בסיס הצנחנים בבקעה לתחנת אגד המיתולוגית, באתר Xnet‏, 18 באוקטובר 2016 מיכאל יעקובסון: סיבוב במגדל יובנק בשדרות רוטשילד, באתר 'חלון אחורי', 4 בנובמבר 2022
נחל ביריה

נחל ביריה הוא נחל בגליל העליון, ליד היישוב ביריה הסמוך לעיר צפת מצפון־מערב. מוצא הנחל ממוקם ליד הר ביריה, צפונית לצפת. משם הוא ממשיך לכיוון דרום־מערב ונשפך לנחל שכוי, הנשפך בסופו אל נחל עמוד. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
מרשאן

מרשאן (בצרפתית: Marchand) הוא שם משפחה ממוצא צרפתי. האם התכוונתם ל... ז'אן-בטיסט מרשן – גנרל צרפתי לאון מרשאן – שחיין צרפתי, במו של קסבייה מרשאן לואי מרשאן – מוזיקאי צרפתי מריה מרגרטה מרשאן – מלחינה גרמנית קולט מרשאן – בלרינה ושחקנית צרפתייה קסבייה מרשאן – שחיין צרפתי
האביב המערבי: הקרב בין הטכנולוגיה לדמוקרטיה - רגע האמת

האביב המערבי - הקרב בין הטכנולוגיה לדמוקרטיה: רגע האמת, הוא ספר עיון מאת פרופסור ניר שוולב מהחוג להנדסת מכונות באוניברסיטת אריאל בשומרון. הספר בוחן את השפעת העידן הדיגיטלי על היציבות החברתית בחברות מערבית. לטענת הסופר, הקיטוב החברתי הפושה בעולם מאז שנת 2008 הוא סימן אזהרה שלאורו על החברה להזדרז ולאמץ שינויים. הספר יצא לאור בהוצאת סלע מאיר בשנת 2022. הספר דן במקורות לקיטוב החברתי הפושה בעולם מאז שנת 2008 ובדרכים להתמודדות עמו. בבסיס הספר החשש משינוי מהותי ובלתי הפיך ביחסי הכוחות המסורתיים הפועלים בחברה כבר בעשור הקרוב. בשער הראשון סוקר פרופ' שוולב באופן יסודי את התהליכים הסוציולוגיים והמתמטיים לקיטוב בחברה אנושית, תהליכים כמו אפקט ע"ש תומאס שלינג, משחק השיום ועוד, ומצביע על המורכבות בבקרה על התהליכים הללו. כך לדוגמה ניסוח מתמטי של משחק השיום (The Naming Game) מצביע על כך שבמצב בו קיימת קבוצה של אנשים עם מחויבות בלתי מעורערת כלפי רעיון מסוים, כלומר שלא ניתן לשכנעם בדבר מלבד הדעה אותה הם מחזיקים, ואותה קבוצה מונה יותר מ-10% מאוכלוסיית השיח, במוקדם או במאוחר כל הרשת תאמץ את דעתם. תהליכים שונים הם המקור לשונות הכלכלית/החברתית הגדולה בתוך החברות המערביות וביניהן. בשער השני לספר מתוארים אותם תהליכים בצילן של העידן הדיגיטלי בכללותו, הבינה המלאכותית וחברות הטכנולוגיה הגדולות. שוולב מתאר באופן כמותי ואיכותי כיצד תהליך הקיטוב תפס תאוצה. התהליך הזה אליבא דשוולב מצביע על כך שהתהליכים שנסקרו בשער הראשון שינו את אופיים מהרגע שמדורת השבט הפכה לדיגיטלית. לדוגמה, תהליך הסגרגציה של שלינג שבעולם האמיתי יכול להתארך על פני שנים מתקצר לכדי ימים ודקות ברשתות החברתיות. בשער השלישי לספר, פרופ' שוולב מציע סדרת צעדים זהירים שעשויים להוות פתרון לבעיה. בין השאר שוולב מציע: רגולציה – שוולב מניח בספרו שרגולציה כלשהי היא בלתי נמנעת. עם זאת שוולב מניח את היסודות לניסוח זהיר של החוקים לאור המגבלות החוקיות והתרבותיות שבחברה המערבית. אחריות – טוען שעל הפרטים בחברה המערבית מוטלת האחריות לפתח הרגלים חדשים ובריאים של שיח ברשת. ומניח את האחריות הזו בידי המדינה והפרט כאחד. באפילוג לספר שוולב מצביע על קיומה של בעיה חבוייה וגדולה שבעתיים שמתהווה עם השיפור ביכולת ניתוח ביג דאטא: האפשרות שהרשתות יוכלו לתמרן את דעת הקהל באופן ממוקד ונסתר בנושאי פוליטיקה וחברה. הספר תורגם לאנגלית תחת הכותרת "Our western Spring: where political divide is leading us?" האם הדמוקרטיה תשרוד מול אתגרי הביג-טק? | ביקורת ספר, באתר www.maariv.co.il באתר מעריב האביב המערבי: הטכנולוגיה שמקטבת אותנו, באתר Podcasts, פודקאסט "הבריקדה" עם אטילה שומפלבי הקרב בין הטכנולוגיה לדמוקרטיה - פרופ׳ ניר שוולב [״האביב המערבי״], נבדק ב-2022-09-25 הפודקאסט של ד"ר רועי יוזביץ' Our western Spring: where political divide is leading us? אריאל שנבל, "בקרוב לא תהיה דמוקרטיה": האם עוד אפשר לעצור את מארק צוקרברג?, מקור ראשון ראיון טלוויזיוני, ריקלין ושות', ערוץ 14 ראיון עם אברי גלעד, ערוץ 12
נחל גילה

נחל גילה הוא נחל בהרי יהודה, מדרום לירושלים. הנחל מתחיל בעיר בית לחם וממשיך לעיר בית ג'אלא. משם הוא עובר מתחת לכביש 60 (בקטע כביש המנהרות). לאחר מכן הוא זורם בין שכונת גילה בירושלים לבין מנזר כרמיזאן והיישוב הקהילתי הר גילה. הנחל נשפך לנחל רפאים בקרבת גן החיות התנ"כי ואקווריום ישראל. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
מרקלה קוונה

מרקלה קוונה (באנגלית: Markella Kavenagh; נולדה ב-30 בינואר 2000) היא שחקנית אוסטרלית. לאחר שהופיעה במספר תוכניות טלוויזיה, קיבלה קוונה את תפקידה הקולנועי הראשון עם "ההיסטוריה האמיתית של כנופיית קלי" (2019) בתור ג'יין קוטר. ביולי 2019, היא זכתה לתשומת לב כשלוהקה לתפקיד אלינור "נורי" ברנדיפוט ב"שר הטבעות: טבעות הכוח" (2022), והפכה לשחקנית הראשונה שהוצמדה לפרויקט המתוקשר. מדיה וקבצים בנושא מרקלה קוונה בוויקישיתוף מרקלה קוונה, במסד הנתונים הקולנועיים IMDb (באנגלית) מרקלה קוונה, במסד הנתונים הקולנועיים KinoPoisk (ברוסית) Otterson, Joe (22 ביולי 2019). "'Lord of the Rings' Series at Amazon Taps First Cast Member (EXCLUSIVE)". Variety (באנגלית). Penske Media Corporation. נבדק ב-19 בנובמבר 2019. {{cite web}}: (עזרה) Baxter, Joseph (22 ביולי 2019). "'Lord of the Rings' TV Series Reveals First Cast Member Markella Kavenagh". Den of Geek. Dennis Publishing. נבדק ב-19 בנובמבר 2019. {{cite web}}: (עזרה) Levine, Nick (23 ביולי 2019). "The 'Lord of the Rings' TV Series Has Found Its First Cast Member: Markella Kavenagh". BBC America. נבדק ב-19 בנובמבר 2019. {{cite web}}: (עזרה) Bley Griffiths, Eleanor (25 בספטמבר 2018). "Meet the cast of Jenna Coleman drama 'The Cry'". Radio Times. Immediate Media Company. נבדק ב-19 בנובמבר 2019. {{cite web}}: (עזרה) DeBolt, Virginia (6 באוגוסט 2019). "My Life is Murder Looks Like a Winner". OldAintDead. נבדק ב-19 בנובמבר 2019. {{cite web}}: (עזרה) Scheeden, Jesse (22 ביולי 2019). "Amazon's The Lord of The Rings Reportedly Casts Markella Kavenagh". IGN (באנגלית אמריקאית). Ziff Davis. נבדק ב-19 בנובמבר 2019. {{cite web}}: (עזרה)
מאיה דדון

מאיה דדון (נולדה ב-16 ביולי 2006) היא זמרת ישראלית, שזכתה להצלחה בשנת 2022 בעקבות צאת סינגל הבכורה שלה, "חוץ ממך", שזכה להצלחה ארצית. השיר דורג במצעדים השבועיים השונים וצבר למעלה מ-2.5 מיליון השמעות בספוטיפיי ו-7.7 מיליון צפיות ביוטיוב. הסינגל השני שלה, "כמו שאני" זכה גם הוא להצלחה. בספטמבר 2022 הוציאה את הדואט "להיות שלך" עם עדן בן זקן, ואת אלבום הבכורה שלה, חוץ ממך. מאיה דדון נולדה ב-16 ביולי 2006 וגדלה בקריית שמונה. במאקו פרסמו כתבה במסגרתה נאמר שבמהלך ההסגרים הראשונים שאירעו ב-2020 היא שיתפה גרסאות כיסוי שלה באינסטגרם וביוטיוב. זמרים ישראלים כדוגמת עומר אדם ועדן בן זקן נחשפו לביצועים אלו. שוקי ביטון, בן זוגה של בן זקן, נחשף לאותן גרסאות הכיסוי וביחד עם רוברטו החתימו אותה על חוזה הקלטות. את סינגל הבכורה שלה, "חוץ ממך" הוציאה דדון ב-12 בינואר 2022. הוא זכה להצלחה רבה במצעדי השירים בארץ, כמו גם ברשתות הסטרימינג השונות. מספר ימים לאחר יציאתו, נחשף שהוא דורג במקום הראשון בשזאם ישראל עם קרוב ל-6,000 חיפושים. הצלחתו של השיר התבטאה גם ברשת החברתית טיקטוק. ב-24 במרץ הוציאה את הסינגל השני שלה, "כמו שאני" שהצליח לשחזר את הצלחת קודמו ודורג במצעדים השבועיים, כמו גם זכה להצלחה ברשתות הסטרימינג השונות. ב-2 במאי פרסמה גרסת כיסוי רשמית ל"שיר למעלות". הסינגל השלישי שלה, "יאללה ביי" יצא לאור בסוף יוני וזכה להצלחה. בסמוך לכך, פורסם וידאו קליפ רשמי שהועלה לערוץ היוטיוב של דדון והצליח לצבור למעלה מ-8 מיליון צפיות בסך הכול. חודשיים לאחר מכן, הוציאה את הסינגל "בלילות". בספטמבר נודע שהיא הקליטה דואט עם עדן בן זקן בשם "להיות שלך". השיר פורסם באמצע החודש, ובסמוך אליו הכריזה על אלבום הבכורה שלה, חוץ ממך. במסגרת האלבום, הקליטה מחדש את להיטה של רינת בר "פיו פיו". בשנת 2023 הוציאה את שיר הגאווה "פוני" ביחד עם ג'טפייר. ב-13 באוגוסט הוציאה את הסינגל "רוצה לאהוב אותך". ב-30 באוגוסט פורסם כי דדון צפויה להיות מופע החימום במופעים של הזמרת נועה קירל בפארק הירקון במהלך ספטמבר 2023. 2022: חוץ ממך מאיה דדון, ברשת החברתית אינסטגרם מאיה דדון, באתר ספוטיפיי מאיה דדון, באתר MusicBrainz (באנגלית) גיל משעלי, ‏מאיה דדון תשחרר השבוע אלבום הבכורה: "מי האמין שדבר כזה יקרה בפחות משנה", באתר ‏מאקו‏, 19 בספטמבר 2022 מוזיקה - כוכבת עולה: מאיה דדון רק בת 15 ושואפת להצליח ובגדול, באתר פרוגי, ‏28 בינואר 2022 מאיה דדון - חוץ ממך, נבדק ב-2022-09-21 גיל משעלי, ‏מאיה דדון עולה לליגה של הגדולים, באתר ‏מאקו‏, 11 באפריל 2022 מאיה דדון - כמו שאני, נבדק ב-2022-09-21 להיות שלך, 2022-09-15, נבדק ב-2022-09-21 חוץ ממך, 2022-09-20, נבדק ב-2022-09-21 גיל משעלי, ‏בת 15 מקרית שמונה מרסקת לכולם את הלב בטיקטוק, באתר ‏מאקו‏, 27 בינואר 2022 חוץ ממך, 2022-01-12, נבדק ב-2022-09-21 TikTok, טיקטוק כמו שאני, 2022-03-24, נבדק ב-2022-09-21 שיר למעלות, 2022-05-02, נבדק ב-2022-09-21 יאללה ביי, 2022-06-30, נבדק ב-2022-09-21 מאיה דדון - יאללה ביי (Prod. by Maor Shitrit), נבדק ב-2022-09-21 בלילות, 2022-08-25, נבדק ב-2022-09-21 גיל משעלי, ‏מאיה דדון תשחרר השבוע אלבום הבכורה: "מי האמין שדבר כזה יקרה בפחות משנה", באתר ‏מאקו‏, 19 בספטמבר 2022 מאיה דדון - פיו פיו (Prod. by Moshe & ofek), נבדק ב-2022-09-21 מאיה דדון & JETFIRE - פוני | Maya Dadon x JETFIRE - PONY, נבדק ב-2023-06-10 גיל משעלי, ‏מאיה דדון תחמם את הופעותיה של נועה קירל בפארק הירקון, באתר ‏מאקו‏, 30 באוגוסט 2023
חוץ ממך

חוץ ממך הוא אלבום הבכורה של הזמרת הישראלית מאיה דדון. האלבום יצא לאור ב-20 בספטמבר 2022 על ידי חברת התקליטים איי ליסט. מתוך האלבום יצאו חמשת הסינגלים: "חוץ ממך" (שיר הנושא מתוכו), "כמו שאני", "יאללה ביי", "בלילות", ו"להיות שלך" (ביחד עם עדן בן זקן). שיתוף הפעולה הראשון של דדון, "להיות שלך" יצא חמישה ימים לפני חוץ ממך. בינואר 2022 הוציאה מאיה דדון את "חוץ ממך" כסינגל הבכורה שלה, כסינגל המוביל מתוך האלבום וכשיר הנושא שלו. כמה חודשים לאחר מכן, הוציאה את "כמו שאני", ובהמשך את הסינגל השלישי מתוך האלבום "יאללה ביי"; הוא זכה להצלחה רבה כאשר לווה בווידאו קליפ נלווה שפורסם בסמוך ליציאתו והצליח לצבור למעלה מ-6.5 מיליון צפיות ביוטיוב בסך הכול. לאחר יציאתו, חדלה דדון מלהוציא סינגלים נוספים עד שב-25 באוגוסט הודיעה על סינגל רביעי וחדש בשם "בלילות" שלא לווה בקליפ, בשונה מקודמו. באמצע ספטמבר 2022 הודיעה דדון שבכוונתה להוציא דואט עם עדן בן זקן בשם "להיות שלך", תוך שפרסמה את עטיפתו הרשמית. את השיר הוציאה לבסוף ב-15 בספטמבר ואת אלבום הבכורה עצמו הוציאה חמישה ימים לאחר מכן. בנוסף לחמשת הסינגלים שנכללו בו, הקליטה דדון שלושה שירים חדשים: "ענטוזים", "נוף לגעגוע" ו"ויראלי". בנוסף אליהם, הקליטה גרסת כיסוי ללהיטה של רינת בר "פיו פיו" שיצא במקור בשנת 1999 וזכה להצלחה רבה בטיקטוק מספר עשורים לאחר יציאתו. האלבום חוץ ממך באתר ספוטיפיי חוץ ממך by Maya Dadon (באנגלית אמריקאית), 2022-09-20, נבדק ב-2022-09-21 חוץ ממך - Single by Maya Dadon (באנגלית אמריקאית), 2022-01-12, נבדק ב-2022-09-21 כמו שאני - Single by Maya Dadon (באנגלית אמריקאית), 2022-03-24, נבדק ב-2022-09-21 יאללה ביי - Single by Maya Dadon (באנגלית אמריקאית), 2022-06-30, נבדק ב-2022-09-21 בלילות - Single by Maya Dadon (באנגלית אמריקאית), 2022-08-25, נבדק ב-2022-09-21 להיות שלך - Single by Eden Ben Zaken & Maya Dadon (באנגלית אמריקאית), 2022-09-15, נבדק ב-2022-09-21 מאיה דדון - יאללה ביי (Prod. by Maor Shitrit), נבדק ב-2022-09-21 מאיה דדון - בלילות (Prod. By Offir Cohen), נבדק ב-2022-09-21 גיל משעלי, ‏מאיה דדון תשחרר השבוע אלבום הבכורה: "מי האמין שדבר כזה יקרה בפחות משנה", באתר ‏מאקו‏, 19 בספטמבר 2022 רינת בר פיו, נבדק ב-2022-09-21 מאיה דדון - פיו פיו (Prod. by Moshe & ofek), נבדק ב-2022-09-21 איתמר רונאל, ‏פתאום הילדים התחילו להחזיק ממני, באתר ‏מאקו‏, 19 במרץ 2020
היתר אכילת פועל

היתר אכילת פועל היא מצוות עשה מתוך תרי"ג מצוות המחייבת כל חקלאי שמעסיק פועלים לתת להם לאכול מהדבר שבו הם עוסקים בשעת העבודה. נאמר בתורה: כִּי תָבֹא בְּכֶרֶם רֵעֶךָ וְאָכַלְתָּ עֲנָבִים כְּנַפְשְׁךָ שָׂבְעֶךָ וְאֶל כֶּלְיְךָ לֹא תִתֵּן. כִּי תָבֹא בְּקָמַת רֵעֶךָ וְקָטַפְתָּ מְלִילֹת בְּיָדֶךָ וְחֶרְמֵשׁ לֹא תָנִיף עַל קָמַת רֵעֶךָ — ספר דברים, פרק כ"ג, פסוקים כ"ה–כ"ו . בתלמוד הבבלי מבואר כי פסוקים אלו עוסקים בפועל שעובד בחקלאות, שמותר באכילת הפירות המחוברים לקרקע בזמן עבודתו. בטעם המצווה כתב ספר החינוך: "ללמד את בני ישראל להיות להם נפש יפה ורצון טוב, ומתוך כך תחול ברכת השם עליהם. ובאמת שהדקדוק עם הפועל שלא יאכל באשר הוא עמל בעודו הוא עמל בדבר, וכל שכן כשהן עושין בגידולי הקרקע, שהאדם שמח בו בברכת השם אשר נתן לו, שיש הוראה בזה על הנבלה ועל המזג רע מאוד." — ספר החינוך, מצווה תקע"ו מעיקר הדין פועל יכול לאכול רק בשעת העבודה, אך לא בזמנים אחרים ואפילו לא בהפסקות, אמנם על מנת שלא יבטל ממלאכתו בשעה שאוכל, תיקנו חז"ל שמותר לפועל לאכול בזמן המנוחה בין פעולה לפעולה. בתלמוד נאמרו כמה הגבלות על היתר אכילת הפועל: מותר לפועל לאכול רק מאותו המין בו הוא מתעסק ולא מדברים אחרים. גם לגבי עץ אחר מאותו המין, הרמב"ם פוסק שהפועל העושה בגפן אחת אינו רשאי לאכול מפירות גפן אחרת. השולחן ערוך מוסיף, שאם הפועל כבר אכל מהגפן האחרת אין מוציאים ממנו. היתר האכילה הוא רק לדברים שהם גידולי קרקע ורק כאשר עוסק בקטיפת הפירות. הפעול יכול לאכול רק במקום העבודה, אך נאסר עליו לקחת את האוכל לביתו, וכמשמעות הפסוק: ”וְאָכַלְתָּ עֲנָבִים כְּנַפְשְׁךָ שָׂבְעֶךָ וְאֶל כֶּלְיְךָ לֹא תִתֵּן” לשיטת רבי אלעזר בן חסמא האכילה מוגבלת עד לשווי המשכורת של הפועל. אולם לדעת חכמים אין הגבלה על כמות האכילה והפועל יכול לאכול כמה שירצה, אך חכמים ממליצים לפועל לא לאכול יותר מידי כדי שיהיה משתלם להעסיק אותו. אדם שמעסיק פועלים בפירות של נטע רבעי שאסורים באכילה, חייב לפדות אותם בכדי לאפשר לפעולים לאכול מהם בשעת העבודה, אלא אם כן הוא הודיע להם מראש שהם הולכים לעסוק בנטע רבעי, שאז הוא לא חייב לפדותו. במשנה במסכת בבא מציעא מובא שהמנהג הוא ששומרי פירות תלושים, אוכלים מהפירות, אך אין זו חובה מן התורה. בניגוד לשומרי פרדסים שאינם אוכלים אפילו מכח המנהג. במסכת מעשרות מובא הכלל: ”זה הכלל: האוכל מן התורה, פטור. ושאינו אוכל מן התורה, חייב.” אחד מתנאי החיוב של תרומות ומעשרות הוא שפירות שנגמרה מלאכתם אינם חייבים במעשרות אלא רק אחרי שיחול עליהם אחד הדברים הקובעים למעשר. אחת האפשרויות היא שהפירות נמכרו. המשנה במעשרות קובעת שכל עוד הפועל אוכל ממה שזיכתה לו התורה ולא מכוח עסק שערך עם המעביד, הפירות נחשבים כפירות שלא נמכרו, ומותר לו לאכול מהם מבלי לעשר. אכילת הפועל, באתר מחלקי המים הערך "היתר אכילת פועל", באתר המכלול משנה תורה לרמב"ם, ספר משפטים, הלכות שכירות, פרק י"ב, הלכה י' שולחן ערוך, חושן משפט, סימן של"ז, סעיף י', בעקבות דברי הרא"ש בבא מציעא פרק ז סימן י הרא"ש והשולחן ערוך הוסיפו שבעל הבית אינו יכול לנכות את דמי הענבים הללו ממשכורתו של הפועל, אך הט"ז הקשה על כך, ולדעתו כל עוד לא שולמה משכורתו של הפועל ניתן לנכות ממנה את דמי הענבים שאכל מגפן שלא עבד בה משנה, מסכת בבא מציעא, פרק ז', משנה ח' ובפירוש רבינו עובדיה מברטנורא. משנה, מסכת מעשרות, פרק ב', משנה ז'
מרקורי-אטלס 8

מרקורי-אטלס 8 (או MA-8) הייתה משימת החלל המאוישת החמישית של ארצות הברית במסגרת תוכנית מרקורי. האסטרונאוט וולטר שירה שוגר בחללית ב-3 באוקטובר 1962, והפך לאמריקאי החמישי בחלל. החללית שוגרה באמצעות משגר אטלס D לטיסה שנמשכה 6 הקפות וארכה 8 שעות, 13 דקות ו-11 שניות. טייס: וולטר שירה טייס גיבוי: גורדון קופר וולטר שירה היה צריך להתרכז בהערכת ביצועי החללית ופחות בניסויים מדעים. למרות שאותה תקופה ברית המועצות כבר שלחה טיסה מאוישת ל-5 יממות, הוחלט להתרכז כמתוכנן בטיסה קצרה. במקור הטיסה הייתה מתוכננת ל-16 בספטמבר. עקב בעיות באספקת דלק ומספר בעיות טכניות היא נדחתה ל-1 באוקטובר. בהמשך היו בעיות עם משגר ולא היה ניתן לבצע שיגור במועד. השיגור בוצע בהצלחה ב-3 באוקטובר. במהלך ההקפה הראשונה היו בעיות חום בתא הטייס, בסופו של דבר שירה הצליח להביא את הווסת למצב הרצוי. במהלך הטיסה שירה ביצע מספר ניסויים והשגיח על פעילות מערכות החללית. במהלך הפקה הרביעית בוצע שיחה עם ג'ון גלן ששודרה ישירות בטלוויזיה ורדיו. לאחר ביצוע 6 הקפות בוצע נחיתה כ-320 ק"מ מהמקום המתוכנן. במהלך הנחיתה שירה היה צריך להתערב בעבודת מערכות אוטומטיות. עקב עננות גבוהה צילומים שבוצעו היו באיכות ירודה. לעומת זאת מבחינה טכנית הטיסה עברה בהצלחה והוכיחה אמינות המערכות. הדבר אפשר להגדיל משך הטיסות הבאות ליממה ויותר. בעקבות הטיסה ובהמלצת שירה בוצעו שינויים רבים בחללית וציוד שלא נוצל הורד ממנו. החללית מוצגת כיום במרכז החלל קנדי. מדיה וקבצים בנושא מרקורי-אטלס 8 בוויקישיתוף תוצאות הטיסה ד"ח סיכום של נאס"א תיאור המשימה
חוויית הרוכבים

חוויית הרוכבים היא אתר נופש פעיל על רכס הכרמל, המציעה לינה, אירוח באוהלים, שירותי הסעדה ומבחר אטרקציות למשפחות ולכל הגילים. חוות הסוסים שבה היא אחת מהראשונות והגדולות בישראל. חוויית הרוכבים הוקמה בשנת 1983 בכפר חיטים, כחוות רכיבה וטיולים באזור הכנרת והגליל על ידי אילן פלג, בשלב מאוחר יותר התרחבה החווה ופתחה שלוחה נוסף במלון "גני חמת" באזור חמי טבריה, ואל פעילויות הרכיבה התווספה תיירות ימית. לאחר מספר שנים נוכחו עובדי החברה והבעלים כי הרכיבה באזור הגליל קשה ומעייפת עבור הסוסים, והתקבלה ההחלטה לעבור לסביבה נוחה יותר – אזור רכס הכרמל. פלג הגיע עם משפחתו לצומת בית אורן, שם פגש בדוביק רוטנברג, מ"פ הצנחנים מהקרב על גבעת התחמושת. מתוך אחוות לוחמים, נוצר חיבור אישי עמוק, ועלה רעיון שרוטנברג יקים מלון בבית אורן, ופלג יקים שם את החווה. בעקבות הליכים ביורוקרטיים מורכבים פתיחת המלון נמנעה, אך פלג פתח את החווה, ומשנת 1989 היא ממוקמת בצומת בית אורן. כדי לתת מענה וחוויה כוללת לתיירים המקומיים והזרים המגיעים למקום, הרחיב פלג את חוויית הרוכבים ופתח בה מסעדת בשרים מעושנים וגריל בשם "קאת בלו", ב-2014 הקים את מתחם הגלמפינג, בו נמצאים היום כ-30 אוהלים ממוזגים ומרווחים. בשונה ממתחמי גלמפינג אחרים בארץ – חוויית הרוכבים מציעה אירוח מלא הכולל ארוחות ופעילויות קיט ונופש רבות: רכיבה על סוסים בשמורת הכרמל, טיולי תוםקאר, סנפלינג, לייזר טאג (אנ') ועוד. בנוסף לגלמפינג, חוויית הרוכבים מציעה קייטרינג ופעילויות יומיות רבות לחברות וארגונים, והיא מפעילה ימי גיבוש ומארחת כבר שנים רבות את הגופים הגדולים והמובילים בישראל. נולד ב-1951 בישראל, פלג נמשך ועסק מצעירותו בענף התיירות, לאחר שירות צבאי קרבי בגדוד צנחנים, פלג התמקם באזור הגליל ופיתח מיזמי תיירות רבים, שירותי ואירועי קייטרינג, ולקח חלק בהקמת אתרי נופש בארץ, ביניהם שמורת נחל האסי, חוף דור ועוד. אתר האינטרנט הרשמי של חוויית הרוכבים המערכת, חוות הרוכבים: חלום שהתגשם בטבע, באתר ynet, 22 במאי 2016
חוץ ממך (שיר)

"חוץ ממך" הוא סינגל שהוקלט על ידי הזמרת הישראלית מאיה דדון. השיר יצא לאור ב-12 בינואר 2022, על ידי חברת התקליטים איי ליסט, כסינגל המוביל מתוך אלבום הבכורה שלה הנושא את אותו השם, חוץ ממך. לאחר יציאתו, הוציאה דדון את "כמו שאני" כסינגל השני מתוך האלבום. השיר הגיע למקום השני בעשירייה והצליח לשהות במצעד במשך מספר שבועות רצופים. השיר נכתב על ידי מאור שטרית ורון ביטון והופק על ידי שטרית גם כן. בסמוך ליציאתו, זכה "חוץ ממך" להצלחה ארצית והושמע מאות פעמים בתחנות הרדיו השונות, במאקו נכתב: "אנה זק והזמרת בת ה-15 וחצי מאיה דדון מנהלות בימים האחרונים קרב על פסגת הפלייליסטים של הסטרימינג". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.5 מיליון השמעות. האודיו הרשמי של "חוץ ממך" שפורסם בערוץ היוטיוב של מאיה דדון ב-12 בינואר 2022 הצליח לצבור למעלה מ-7 מיליון צפיות. סרטון השיר "חוץ ממך" באתר יוטיוב חוץ ממך, 2022-01-12, נבדק ב-2022-09-21 כמו שאני, 2022-03-24, נבדק ב-2022-09-21 כאן גימל, באתר he-il.facebook.com גיל משעלי, ‏אנה נגד מאיה: קרב הלהיטים הגדול של ישראל, באתר ‏מאקו‏, 10 בפברואר 2022 מאיה דדון - חוץ ממך, נבדק ב-2022-09-21
כמו שאני

"כמו שאני" הוא סינגל שהוקלט על ידי הזמרת הישראלית מאיה דדון. השיר יצא לאור ב-24 במרץ 2022, על ידי חברת התקליטים איי ליסט, כסינגל השני מתוך אלבום הבכורה שלה, חוץ ממך. לאחר יציאתו, הוציאה דדון את "יאללה ביי" כסינגל השלישי מתוך האלבום. בכתיבת השיר, הייתה מעורבת עדן בן זקן. השיר הגיע למקום הרביעי בעשירייה והצליח לשהות במצעד במשך מספר שבועות רצופים. השיר נכתב על ידי עדן בן זקן, מאור שטרית ורון ביטון והופק על ידי שטרית גם כן. לאחר יציאתו של "כמו שאני", הודיעה דדון בספטמבר 2022 כי בכוונתה להוציא דואט עם בן זקן (שהייתה מעורבת בכתיבת "כמו שאני"). את השיר הוציאו השתיים לבסוף ב-15 בספטמבר באותה השנה, כמה ימים לפני יציאת אלבום הבכורה של דדון, חוץ ממך. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות. האודיו הרשמי של "כמו שאני" שפורסם בערוץ היוטיוב של מאיה דדון ב-24 במרץ 2022 הצליח לצבור למעלה מ-3.7 מיליון צפיות. סרטון השיר "כמו שאני" באתר יוטיוב מאיה דדון - כמו שאני, נבדק ב-2022-09-21 מאיה דדון - יאללה ביי (Prod. by Maor Shitrit), נבדק ב-2022-09-21 כאן גימל, באתר he-il.facebook.com גיל משעלי, ‏מאיה דדון תשחרר השבוע אלבום הבכורה: "מי האמין שדבר כזה יקרה בפחות משנה", באתר ‏מאקו‏, 19 בספטמבר 2022 עדן בן זקן ומאיה דדון - להיות שלך (By Osher Cohen), נבדק ב-2022-09-21 כמו שאני, 2022-03-24, נבדק ב-2022-09-21